title: Andrés Montes
text: Andrés Montes (Madrit, 1956 - Madrit, 16 d'octubre de 2009) estió un periodista y locutor esportivo espanyol.
  
  De pai gallego y mai cubana, realizó retransmisions esportivas (mas que mas de baloncesto y fútbol) dende 1980, treballando ta a COPE, Radio Cadena Española, Radio Marca u Antena 3 Radio con José María García. Dende 1996 narró, chunto con Antonio Daimiel y Santiago Segurola as retransmisions d'a NBA en Espanya en Canal +.
  
  En abril de 2006 anunció que fichaba por La Sexta, a on que se le encargarban os comentarios d'a Copa d'o Mundo de fútbol 2006, chunto a o ex-futbolista Julio Salinas y Antonio Esteva. Tamién comentó o Mundial de baloncesto de Chapón 2006, chunto con os ex-chugadors Juan Manuel López Iturriaga y Juan Domingo de la Cruz. O verano de 2007 retransmitió o Eurobasket, chunto a os ex-chugadors Iturriaga y Epi.
  
  Fue conoixito por o suyo estilo desenfadato y chocante, con que miraba constantment distingir-se. Un d'os suyos recursos ta ixo estió un argot especifico a base de falcas. Por eixemplo, mientres a Copa d'o Mundo de fútbol 2006 repitió a-saber-lo a frase "¡Porque la vida puede ser maravillosa!". Bellas d'as suyas frases mas conoixitas estioron: "¿Dónde están las llaves, Salinas?", "¡Fútbol, pasión de multitudes!", "¡Fútbol con fatatas!", "Tiqui-taca Salinas!", "¿Qué me cuentas capitán Narváez?" , "¡Tiburónnnnnn!", "¡Que vienen los sioux!", "¡Jugón!", "¡Wilma, ábreme la puerta!", y "¡Ratatatatatatata!". Unatro rasgo caracteristico ta trucar l'atención estió a corvata de lacet que gosaba levar y as gafas suyizas, asinas como a suya capeza rasurata.
  
  En anyo 2004 fació parti como actor en a pelicula "Isi/Disi. Amor a lo bestia" en un chicot papel como entrenador de baloncesto.
  
  Entre 2006 y 2009 retransmitió partitos d'a Liga espanyola de fútbol y d'a selección espanyola de baloncesto en a cadena la Sexta, y en verano de 2008 retransmitió en a mesma canal un programa de wrestling dito Power Catch.
  
  O 20 de setiembre de 2009 anunció en zaguerías d'o Eurobasket que deixaba laSexta.
  
  O 16 d'octubre de 2009, a suya parella trobó o cuerpo sin de vida d'o comentarista esportivo en o suyo domicilio de Madrit.
  
  O 27 d'abril de 2010 se li concede a Reial Orden d'o Merito Esportivo por a suya difusión y promoción d'o esporte.
  
  Referencias 
  
  Muertos en Madrit
  Naixius de Madrit
  Periodistas d'Espanya
  Periodistas esportivos d'Espanya
  1956 (naixencias)
  2009 (muertes)